Go tweng ka batho ba ba neng ba ba dikologile? Ba ne ba sa ntse ba ‘sa tseye tsia’—tota le fa go ne go na le bosupi jwa gore Jehofa o ne a segofatsa Noa le maiteko a a neng a a dira. Ba ne ba bona diphologolo di ologela mo arakeng. Mme ga re a tshwanela go gakgamadiwa ke go bo ba ne ba sa kgatlhege. Gompieno batho ga ba tseye tsia bosupi jo bogolo jo bo leng teng jwa gore gone jaanong re tshela mo malatsing a bofelo jwa tsamaiso ya lefatshe leno. Mme jaaka moaposetoloi Petere a ne a bolelela pele, basotli ka go sotla ga bone ba sotla batho ba ba tsayang tsia tlhagiso ya Modimo. (2 Petere 3:3-6) Ka tsela e e tshwanang, ga go pelaelo gore batho ba ne ba sotla Noa le ba lelapa la gagwe. O tla reng fa nako ya gore o itlhalose e fitlha? Moaposetoloi Paulo o ne a kgothaletsa Bakeresete gore ba “bue boammaaruri” mongwe go yo mongwe.—Baefeso 4:25.